Air Uganda

**Meridiana Africa Airlines (Uganda) Limited**, ekozesa  elinnya **Air Uganda**,  yali kkampuni y'obwannannyini mu Uganda okuva mu 2007 okutuuka mu 2014. Yayimiriza emirimu gyayo ekitongole ekivunaanyizibwa ku nnyonyi mu Uganda ekya Uganda Civil Aviation Authority (UCAA) bwe kyasazaamu satifikeeti eyali esobozesa ekitongole kino okudukanya emilimu gy'akyo . 

Air Uganda yali emanyiddwa nnyo ng'ennyonyi y'eggwanga okuva Uganda Airlines lwe yagwa mu Gwokutaano 2001. 

Ekitebe kyayo ekikulu kisangibwa mu Kampala,  ng'emirimu gy'akyo gidukanyizibwa ku kisaawe ky'ennyonyi Entebbe, Air Uganda yakozesa obunnyonyi bussatu okudukanya engendo z'ennyonyi ezaali zitegekeddwa wakati wa Entebbe n'ebifo eby'enjawulo mu Buvanjjuba n'emasekkati ga Afrika .

## Ebyafaayo
Air Uganda yatandikibwawo mu 2007 era n’etandika okuteekateeka engendo z'ennyonyi ez’obusuubuzi nga 15 Ogwekkuminogumu 2007.  Yatambuza abasaabaze abasoba mu 70,000 mu myezi kkumi n’ebiri egyasooka, ng’omugugu gwa bitundu 70 ku buli 100 wakati wa Entebbe ne Juba, South Sudan . Omugugu wakati wa Entebbe ne Nairobi gwali wakati wa bitundu 60 ku 100 mu mwaka ogwasooka nga bakola. 

Mu mweezi ena egisembayo mu 2011, Air Uganda yalangirira enteekateeka z’okutandika empeereza n'entambula z’omunda mu ggwanga mu mwaka gwa 2012. Kino kyali kyetaagisa kkampuni eno okufuna ennyonyi ezisaanira okuweereza akatale k’omunda mu ggwanga. 

Mu 2012, Air Uganda yatandika okwekolera emirimu gyaayo mu kifo kyayo ekikulu ku kisaawe ky’ennyonyi Entebbe era n’ekkirizibwa okukola ku kkampuni endala yonna eyali ekozesa empeereza yaayo ey’okudukanya emirimu gy'ennyonyi. Enkola eno yawonya kkampuni y’ennyonyi eno waakiri ddoola za Amerika 700,000 buli mwaka.  

Mu Gwekkuminebiri  2013, kkampuni eno yaweza emyaka mukaaga bukya etandikibwawo. Mu kiseera ekyo, ye kampuni y’ennyonyi ya Uganda yokka eyalina layisinsi okuva mu kitongole kya UCAA okutambuza ennyonyi ezitegekebwa buli kiseera okugenda mu mawanga ag’omuliraano. 

Mu Gwokutaano 2014, Air Uganda yafuuka mmemba omujjuvu mu kibiina ekigatta ennyonyi ekya African Airlines Association, ekibiina ky’ebyobusuubuzi eky’amakolero gano ku ssemazinga ono.  Mu mwezi gwe gumu, kkampuni y'ennyonyi eno yakkirizibwa mu kibiina ekigatta entambula y'ennyonyi mu nsi yona ekyaInternational Air Transport Association . 

Nga 17 Ogwomusanvu 2014, Air Uganda yayimiriza emirimu ekiseera ekitali kigere oluvannyuma lw’abaagiwa layisinsi, UCAA, okugwa mu buzibu. UCAA yali eremereddwa okubalirira eby’okwerinda okwakolebwa ekitongole ky'ensi yonna ekivunaanyizibwa ku by'ennyonyi ekya International Civil Aviation Organisation mu Gwomukaaga 2014, ekyaviirako UCAA okuggyayo layisinsi ze yali ewadde abaddukanya ennyonyi.  Mu kiseera ekyo, Air Uganda yagamba yali etebereza okudamu okufuna satifikeeti yaayo oluvanyuma lwa wiiki entono era nti abapangisa baali bazzeemu okuyita ennyonyi zaabwe, ne kiggulilawo eddirisa eri kkampuni endala ezitwala ennyonyi okufuna abasaabaze mu bitundu byekolelamu. 

## Ensonga z’ebitongole

### Obwannannyini ne kkampuni ezikwatagana nayo
Kkampuni y’ennyonyi eya Meridiana Africa Airlines (Uganda) Limited yonna yali ya kkampuni ya Celestair Group, nga nayo ya kkampuni ya Aga Khan Fund for Economic Development (AKFED). AKFED era efuga Air Burkina ne Air Mali, ennyonyi z’eggwanga eza Burkina Faso ne Mali, era erina obwagazi mu Bulaaya mu Meridiana . 

### Emitendera gya bizinensi
Olw’okuba yali kkampuni ya bwannannyini, lipoota z’omwaka eza Air Uganda tezaafulumizibwa. Mu butabeerawo buno, amawulire amatono agaafunikwa geegano wano wamanga;

## Ebifo we bagenda

### Endagaano z’emigabo gya koodi n’enkolagana
Mu kitundu ekyokubiri ekya 2008, Air Uganda yassa omukono ku ndagaano za codeshare ne Air Tanzania ku kisaawe ky’ennyonyi Entebbe / Kilimanjaro International Airport, Entebbe / Dar es Salaam, n'engendo za Entebbe / Zanzibar, kkampuni z’ennyonyi zombi ze zaddukanya. Endagaano z’omugabo gwa koodi nazo zaakolebwa ne kkampuni y'ennyonyi eya Brussels Airlines ku luguudo lwa Entebbe / Juba, South Sudan oluddukanyizibwa Air Uganda ne ku luguudo lwa Entebbe / Brussels olukolebwa kkampuni y’ennyonyi eya Brussels Airlines . Enteekateeka zino mu bbanga ttono zaddirirwa endagaano ezifaananako bwe zityo wakati wa Air Uganda ne Qatar Airways . 

Ku ntandikwa ya 2009, Air Uganda yakola enteekateeka n’ekitongole kya Marsland Aviation nti kkampuni eno etambuza abasaabaze abalina tikiti za Air Uganda wakati wa Juba ne Khartoum ne wakati wa Khartoum ne Juba. Air Uganda yatambula oluguudo luno ennaku bbiri mu wiiki. Marsland Aviation yetikka abasaabaze ba Air Uganda ennaku ttaano ezaali zisigaddeyo mu wiiki nga Air Uganda bweyali tekoze ku lugendo olwo. 

Mu Gwomukaaga 2010, Air Uganda yakola endagaano ya codeshare ne Rwandair ku luguudo Entebbe / Kigali. Air Uganda yaweereza oluguudo luno n’ennyonyi ya buli lunaku ku makya, ate Rwandair n’ekola ennyonyi ya buli lunaku akawungeezi. Ennyonyi zombi zaaweereza oluguudo luno n’ennyonyi CRJ-200 .  Enteekateeka ezo zaayimirizibwa kkampuni ya Air Uganda okutandika mu March 2012. 

Nga 14 Ogwomunaana 2013, endagaano empya eya codeshare yakolebwa wakati wa Air Uganda ne Rwandair ku luguudo Entebbe / Kigali. Endagaano eno yatandika okukola amangu ddala. 

Mu Ogusooka 2014, Air Uganda yassa omukono ku ndagaano ya codeshare ne kampuni ya Precision Air eya Tanzania ku nguudo Entebbe / Dar es Salaam ne Entebbe / Kilimanjaro International Airport.  

Nga Gwekkuminogumu 2013, Air Uganda yakuuma enkolagana wakati waayo ne kkampuni z'ennyonyi endala o wammanga: Brussels Airlines, Emirates, Kenya Airways, Qatar Airways, Gulf Air, Air Mali, Precision Air, Hahn Air, ne RwandAir. 

## Ennyonyi ez'enjawulo

Ennyonyi za Air Uganda zaalimu ennyonyi zino wammanga okutuuka mu Gwokuna 2014, wadde nga mu Gwomusanvu 2014 zaategeezebwa nti zaddizibwa kkampuni ya Bulaaya gye zaali zipangisiddwa:    

## Ebibaddewo n’obubenje

* Nga 9 Ogusooka 2010, ekitebe kya Amerika e Khartoum mu Sudan, kyalabula ku bunkenke bw’abatujju obwaali butebelezebwa okubaawo ku nnyonyi za Air Uganda ezaali zitambula wakati wa Juba mu South Sudan ne Entebbe mu Uganda. Okusinziira ku kitebe kino, kyali kifunye amawulire agalaga nti "abakulembeze b'ebikolobero mu kitundu kino baali baagala okukola obulumbaganyi obw'amaanyi ku nnyonyi za Air Uganda." Wabula okusinziira ku minisitule ya Sudan ey’ensonga z’ebweru, okutiisatiisa kuno tekwatwalibwa nga kwa maanyi. Eggye lya Uganda People's Defence Force lyategeeza nti lyaali limanyi ku mawulire ago okuva ku ntandikwa ya December 2009, wadde nga omwogezi wa gavumenti ya Uganda yategeeza nti tewaaliwo bujulizi byonna kuwagira bigambo ng'ebyo. 

## Laba ne

* Ennyonyi za Afrika
* Olukalala lw'ennyonyi za Uganda

## Ebiwandiiko ebikozesebwa n'ebijjuliziddwaamu

## Ebiyungo eby’ebweru

* Emabega wa Air Uganda okugwa ku ttaka Okuva nga 25 August 2014.